สแตน ลี
สแตน ลี (สแตนลีย์ มาร์ติน ลีเบอร์, English: Stanley Martin Lieber; 28 ธันวาคม พ.ศ. 2465 - 12 พฤศจิกายน พ.ศ. 2561) เป็นนักเขียนการ์ตูน บรรณาธิการ นักแสดง โปรดิวเซอร์ ผู้จัดพิมพ์ ผู้มีชื่อเสียงทางรายการโทรทัศน์ชาวอเมริกัน และเป็นอดีตประธานของมาร์เวลคอมิกส์
เขาได้เป็นผู้ร่วมสร้างการ์ตูนสไปเดอร์-แมน, ฮัลค์, แฟนแทสติกโฟร์, ไอรอนแมน, ธอร์, เอ็กซ์เมน และอีกมากมาย นอกจากนั้นเขายังเป็นคนที่ทำให้การ์ตูนมาร์เวล จากสำนักพิมพ์เล็กๆ ขยายตัวกลายเป็นบริษัทมัลติมีเดียขนาดใหญ่จนเป็นที่รู้จักมากมาย
มูลนิธิสแตน ลีได้ก่อตั้งขึ้นในปี 2010 ซึ่งให้ความสำคัญกับการศึกษาและศิลปะ โดยมีเป้าหมายของมูลนิธิ คือ สนับสนุนและพัฒนาการเข้าถึงแหล่งเรียนรู้ ทั้งด้านการศึกษา วัฒนธรรมและศิลปะ [1]
สแตน ลี ได้บริจาคเงินบางส่วนไปให้มหาวิทยาลัยไวโอมิงหลายครั้ง ตั้งแต่ปี 1981 จนถึงปี 2001 [2]
หมวดหมู่:มาร์เวลคอมิกส์ หมวดหมู่:นักแสดงภาพยนตร์อเมริกัน หมวดหมู่:ชาวอเมริกันเชื้อสายยิว หมวดหมู่:บรรณาธิการหนังสือการ์ตูน หมวดหมู่:นักเขียนชาวอเมริกัน